Június 9.

Névnapok: Félix + Annabell, Annabella, Annamari, Annamária, Annavera, Bódog, Diána, Efraim, Előd, Enciána, Felicián, Feliciána, Főbe, Kolumbusz, Lícia, Ludovika, Morgan, Pelágia, Pelágiusz, Perjámos, Piramusz, Prímusz

Események 
 1940 – A Franciaországi hadjáratban Rundstedt és Guderian páncélosai erős támadást indítottak az Aisne folyó mentén. Lattre de Tassigny francia tábornok csak átmenetileg tudta feltartóztatni a német előrenyomulást.
 1957 – A Broad Peak (tszf. 8047 m) első megmászása Hermann Buhl, Kurt Diemberger, Marcus Schmuck és Fritz Wintersteller hegymászók által.
 1958 – Megkezdődik Nagy Imre és társainak pere Budapesten. A zárt tárgyaláson halálra ítélik rajta kívül Gimes Miklóst, Maléter Pált, Szilágyi Józsefet és Losonczy Gézát is.
 1977 – VI. Pál pápa a Vatikánban fogadja Kádár Jánost.
 1993 – Naruhito japán császár (akkor  még trónörökös) – Akihito császár fia – házassága Masako Ovada diplomatával.
 1994 – A NATO külügyminiszterei isztambuli ülésükön áttekintik a brüsszeli csúcsértekezlet döntéseinek végrehajtása terén elért előrelépést és megállapítják, hogy már 20 ország csatlakozott a PfP-hez.
 2006 – megalakul a második Gyurcsány-kormány.

Sportesemények 
Formula–1
 1963 –  belga nagydíj, Spa Francorchamps - Győztes: Jim Clark  (Lotus Climax)
 1968 –  belga nagydíj, Spa Francorchamps - Győztes: Bruce McLaren  (McLaren Ford)
 1974 –  svéd nagydíj, Anderstorp - Győztes: Jody Scheckter  (Tyrrell Ford)
 2002 –  kanadai nagydíj, Montreal - Győztes: Michael Schumacher  (Ferrari)
 2013 –  kanadai nagydíj, Montreal - Győztes: Sebastian Vettel  (Red Bull-Renault)
 2019 –  kanadai nagydíj, Montreal - Győztes: Lewis Hamilton  (Mercedes AMG F1)

Születések 
 1640 – I. Lipót német-római császár, magyar király († 1705)
 1672 – I. (Nagy) Péter cár, az Orosz Birodalom első egyeduralkodója († 1725)
 1781 – George Stephenson angol gépészmérnök, géptervező, a gőzmozdony feltalálója († 1848)
 1812 – Johann Gottfried Galle német csillagász, elsőként ő észlelte a Neptunusz bolygót († 1910)
 1820 – Hunfalvy János a magyar tudományos földrajz megalapítója, a Magyar Földrajzi Társaság első elnöke  († 1888)
 1843 – Bertha von Suttner bárónő, osztrák író, újságíró és békeaktivista, Nobel-békedíjas. († 1914)
 1847 – Hauszmann Alajos magyar műépítész († 1926)
 1891 – Cole Porter amerikai zeneszerző, dalszerző († 1964)
 1898 – Luigi Fagioli olasz autóversenyző († 1952)
 1899 – Andai Béla magyar színész († 1969)
 1903 – Felice Bonetto olasz autóversenyző († 1953)
 1915 – Les Paul (er. Lester William Polsfuss) amerikai gitáros († 2009)
 1916 – Somogyi József Kossuth- és Munkácsy Mihály-díjas magyar szobrászművész, 1974-87-ig a Képzőművészeti Főiskola rektora († 1993)
 1926 – Kenessy Zoltán magyar színész
 1928 – F. Nagy Angéla Aranytoll díjas magyar újságíró, gasztronómiai szakíró († 2017)  
 1934 – Károlyi Pál magyar zeneszerző († 2015)
 1937 – Wittner Mária, 1956-os szabadságharcos, országgyűlési képviselő († 2022) 
 1938 – Huszár László magyar színész († 2018)
 1939 – David Hobbs (David Wishart Hobbs) brit autóversenyző
 1939 – Ileana Cotrubaş román opera-énekesnő, szoprán
 1953 – Hűvösvölgyi Ildikó Kossuth-díjas magyar színésznő
 1961 – Aaron Sorkin amerikai író, színpadi szerző, producer („Az Elnök emberei”)
 1961 – Michael J. Fox kanadai színész
 1963 – Johnny Depp amerikai színész
 1964 – Gloria Reuben kanadai színésznő
 1966 – Arany Tamás labdarúgó-játékvezető
 1970 – Miklósa Erika Kossuth-díjas magyar opera-énekesnő (szoprán)
 1978 – Miroslav Klose lengyel származású német labdarúgó
 1981 – Natalie Portman (er. Natalie Herschlag) izraeli származású amerikai színésznő
 1981 – Anna Gostomelsky izraeli úszónő
 1981 – Dean Couzins új-zélandi gyeplabdázó
 1988 – Nyomtató Enikő magyar színésznő
 1981 – Takashima Kouyou a The GazettE szólistája
 1994 – Viktor Fischer dán labdarúgó

Halálozások 
 68 – Néró római császár (* 37)
 1572 – III. Johanna navarrai királynő (* 1528)
 1870 – Charles Dickens angol író (* 1812)
 1878 – Szkalnitzky Antal magyar építész (* 1836)
 1889 – Tóth Ágoston Rafael honvéd ezredes, a modern magyar katonai térképészet úttörője (* 1812)
 1918 – Angster József, orgonakészítő mester (* 1834)
 1940 – Kernstok Károly magyar festőművész (* 1873)
 1959 – Talányi Ferenc szlovén-magyar irodalmár (* 1883)
 1974 – Miguel Ángel Asturias Nobel-díjas guatemalai író (* 1899)
 1979 – Svéd Sándor Kossuth-díjas magyar operaénekes, bariton (* 1904)
 1987 – Tamássy Zdenko Erkel-díjas magyar zeneszerző (* 1921)
 1996 – Benedek István magyar orvos, író, művelődéstörténész (* 1915)
 1997 – Bajkó Károly birkózó (* 1944)
 2003 – Lomb Kató tolmács, fordító, nyelvzseni (* 1909)
 2006 – Bartis Ferenc erdélyi magyar költő, író, újságíró (* 1936)
 2008 – Josef Minsch svájci síelő (* 1941)
 2008 – Karen Asrian örmény sakknagymester (* 1980)
 2014 – Pünkösti Árpád magyar író, újságíró, szociográfus (* 1936)
 2014 – Vassné Kovács Emőke magyar logopédus, tanszékvezető főiskolai tanár (* 1933)
 2015 – James Last német zenész, zeneszerző, nagyzenekar vezető (* 1929)

Nemzeti ünnepek, emléknapok, világnapok 
 Åland-szigetek - Nemzeti ünnep - Åland Önkormányzat Napja, 1922
 Spanyolország: La Rioja tartomány napja (Día de La Rioja)
 Spanyolország: Murcía tartomány autonómiájának napja (Día de la Región de Murcía)

Június napjai